b'\n_START_ARTICLE_\nFalera\n_START_SECTION_\nSijainti\n_START_PARAGRAPH_\nFalera sijaitsee Vorderrheinin laakson pohjoisrinteell\xc3\xa4 ja Glarusin Alppien etel\xc3\xa4rinteell\xc3\xa4 runsaat kilometri\xc3\xa4 Churist\xc3\xa4 l\xc3\xa4nteen. Faleran kyl\xc3\xa4 sijaitsee noin 1\xc2\xa0200 metrin korkeudessa laakson yl\xc3\xa4tasangolla. Kunnan korkein vuori on Vorab Pign (2\xc2\xa0896 m mpy.).\n_START_SECTION_\nKieli\n_START_PARAGRAPH_\nRetoromaani on kunnan virallinen kieli. Sit\xc3\xa4 puhuu yli puolet asukkaista (62\xc2\xa0% vuonna 2017). Katolisia on 80\xc2\xa0% asukkaista.\n_START_SECTION_\nLiikenne\n_START_PARAGRAPH_\nFaleraan on tieyhteys Laaxista valtatielt\xc3\xa4 19 (saks. Hauptstrasse).\n_START_SECTION_\nMatkailu\n_START_PARAGRAPH_\nMatkailuelinkeino on Faleran t\xc3\xa4rkein elinkeino. Falerassa sek\xc3\xa4 naapurikuntien Laaxin ja Flimsin alueella toimii yksi Sveitsin isoimmista talviurheilukeskuksista Laax, jonka omistaa p\xc3\xb6rssinoteerattu yritys Weisse Arena Gruppe. Alueella on muun muassa 224 kilometri\xc3\xa4 laskettelurinteit\xc3\xa4 ja nelj\xc3\xa4 snow parkia.'